Държавен вестник, бр. 12, 2012 г., стр. 103

БРОЙ  12	
Д Ъ Р Ж А В Е Н  В Е С Т Н И К 	
СТР.  103  
Приложение
към чл. 2
Държавно образователно изискване за придобиване 
на квалификация по професията „Гувернантка“
Професионално направление:
814
Услуги за дома
Наименование на професията:
814020
Гувернантка
Специалност:
Степен на професио­
нална квалификация
8140201 Отглеждане и въз­
питание на деца в 
домашни условия
Четвърта
1. Входни характеристики 
1.1. Изисквания за входящо минимално 
образователно равнище за лица, навършили 
16 години 
За придобиване на четвърта степен на 
професионална квалификация по професията 
„Гувернантка“ от Списъка на професиите за 
професионално образование и обучение по 
чл. 6, ал. 1 ЗПОО (утвърден от министъра на 
образованието, младежта и науката със Заповед 
№ РД-09-413 от 12.05.2003 г., изм. и доп. със За­
повед № РД- 09-04 от 8.01.2004 г., Заповед № РД-
09-34 от 22.01.2004 г., Заповед № РД-09-255 от 
9.04.2004 г., Заповед № РД-09-274 от 18.02.2005 г., 
Заповед № РД-09-1690 от 29.09.2006 г., За­
повед № РД-09-828 от 29.06.2007 г., Заповед 
№ РД-09-1891 от 30.11.2007 г., Заповед № РД-
09-298 от 19.02.2009 г., Заповед № РД-09-
1803 от 29.10.2009 г., Заповед № РД-09-621 
от 18.05.2010 г., Заповед № РД-09-1728 от 
1.12.2010 г., Заповед № РД-09-748 от 13.06.2011 г. 
и № РД 09-1805 от 9.12.2011 г.) входящото ми­
нимално образователно равнище е завършено 
средно образование.
1.2. Изисквания за входящо квалификационно 
равнище или професионален опит 
За обучение по професията „Гувернантка“ с 
придобиване на четвърта степен на професио­
нална квалификация не се изисква предишна 
професионална квалификация или професио­
нален опит по други сродни професии.
Ако за обучение по професията „Гувер­
нантка“ с придобиване на четвърта степен на 
професионална квалификация кандидатстват 
лица, завършили обучение за придобиване на 
професионална квалификация по професията 
„Помощник-възпитател“ с придобиване на 
трета степен на професионална квалифика­
ция, обучението им се зачита и се организира 
надграждащо обучение. Съдържанието на 
обучението се определя след сравнение на 
компетенциите и резултатите от обучението, 
описани в Държавното образователно изискване 
(ДОИ) за придобиване на квалификация по 
двете професии.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Придобилият четвърта степен на професи­
онална квалификация по професията „Гувер­
нантка“ може да се грижи за възпитаването, 
обучението и социализацията на деца и ученици, 
да ги придружава за участие в допълнителни 
форми на педагогическо взаимодействие: типове 
и видове игри, ателиета, центрове и кътове по 
интереси и способности и занимания, ситуации 
с тях, да сервира и отсервира храната им, да 
следи за изпълнението на здравословния дневен 
режим. Взема участие и подпомага подготов­
ката за процеса на обучение в училище, ако 
децата са в училищна възраст. Гувернантката 
участва в подготовката и самоподготовката 
на индивидуални занимания, свързани с етапа 
на образование на детето/ученика. Грижата 
на гувернантката за детето включва: съблюда­
ване на режима му през деня, приготвяне на 
храна, хранене, разходка, поддържане на ред 
в детската стая, посещение при педиатър (при 
нужда), занимания с образователна цел с детето, 
познаване на различни подходи и методи за 
психическо, физическо и социално развитие на 
детето от 0- до 13-годишна възраст.
Основните трудови дейности на гувернант­
ката са свързани със: организация на дневния 
режим на детето (хранене, отдих, образование: 
възпитание, социализация и обучение, хигиена 
и др.); организация, обезпечаване и грижи за 
детето по време на отдих; общуване с детето в 
съответствие с индивидуалните му особености 
по време на обслужване, хранене и подготовка 
за сън; оказване на долекарска медицинска 
помощ при необходимост, организиране на 
игрови дейности и използване на различни ди­
дактически материали; създаване на безопасни 
условия за игра и обучение на детето. 
От гувернантката се изисква да притежава 
следните професионално-личностни качества: 
общителност, коректност, почтеност, уважение, 
подреденост, упоритост, издръжливост, само­
дисциплина, амбиция, организираност, точност, 
милосърдие, човечност, състрадание, мъдрост, 
търпеливост, емпатийност, отговорност и са­
моконтрол, тактичност, толерантност, реална 
самооценка. 
При изпълнение на задълженията си гувер­
нантката трябва да спазва професионалната 
етика. За качествено упражняване на про­
фесията е задължително да притежава добри 
комуникативни умения, както и да владее чужд 
език на ниво, позволяващо и да осъществява 
ефективна комуникация.